ai4bharat/Pralekha huggingface dataset:
आरोग्य आणि कुटुंब कल्याण मंत्रालय
गेल्या 24 तासांत भारताने 6,64,949 चाचण्या करत नवा विक्रम नोंदवला
सलग तिसर्या दिवशी 6 लाखाहून अधिक चाचण्या केल्या
प्रति दहा लाख चाचण्यांनी  16,000 चा टप्पा पार केला
“टेस्ट, ट्रॅक अँड ट्रीट” या रणनीतीवर लक्ष केंद्रित करत भारताने सलग तिसर्या दिवशी 6 लाखांहून अधिक कोविड -19 नमुन्यांची चाचणी केली आहे. दररोज चाचण्यांची संख्या वेगाने वाढविण्याच्या भारताच्या संकल्पामुळे गेल्या 24 तासांत 6,64,949 चाचण्या करत दररोज 10 लाख चाचण्या करण्याच्या दिशेने भारताने यशस्वी वाटचाल सुरु ठेवली आहे.
आतापर्यन्त करण्यात आलेल्या चाचण्यांची एकूण संख्या 2,21,49,351 वर पोहचली आहे. प्रति दहा लाख चाचण्यांच्या संख्येत 16050 इतकी लक्षणीय वाढ झाली आहे. आक्रमकतेने चाचण्या केल्यामुळे बाधित रुग्ण ओळखण्यात मदत झाली, त्याच्या संपर्कात आलेल्यांची शोध घेण्यात आला आणि त्यांचे अलगीकरण आणि योग्य उपचार करता आले.
‘टेस्ट, ट्रॅक, ट्रीट’ या रणनीतीच्या यशस्वी अंमलबजावणीमुळे कोविड-19 च्या निदान प्रयोगशाळांचा निरंतर विस्तार करण्यात येत आहे. आज देशात 1370 प्रयोगशाळा आहेत, यापैकी 921सरकारी तर 449 खाजगी प्रयोगशाळा आहेत.
• रियल टाईम RT PCR आधारित चाचण्यांच्या प्रयोगशाळा: 698 
• TrueNat आधारित चाचण्यांच्या प्रयोगशाळा: 563 
• CBNAAT आधारित चाचण्यांच्या प्रयोगशाळा : 109 
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.आणि @MoHFW_INDIA.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड-19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf
G.Chippalkatti/S.Kane/P.Kor
पेट्रोलियम आणि नैसर्गिक वायू मंत्रालय
एलएनजीचा वापर वाढवणे आणि त्याचे वितरक बनणे यांना प्रोत्साहन देण्यासाठी सरकारकडून विविध उपाययोजना
नवी दिल्ली, 9 ऑगस्ट 2021
पेट्रोलियम आणि नैसर्गिक वायू राज्यमंत्री रामेश्वर तेली यांनी आज लोकसभेत एका प्रश्नाला लेखी उत्तर देताना सांगितले की, देशात एलएनजीचा वापर करायला आणि त्याचे वितरक बनायला प्रोत्साहन देण्यासाठी सरकार विविध उपाययोजना करत आहे . यात खालील गोष्टींचा समावेश आहे:
- औद्योगिक आणि व्यावसायिक ग्राहकांना एलएनजीसह नैसर्गिक वायूच्या वाढीव पुरवठ्यासाठी सीजीडी नेटवर्कला प्रोत्साहन.
- खत  क्षेत्रात गॅसचे पूलिंग.
- एलएनजी टर्मिनल्सची स्थापना/क्षमता वाढवणे, एलएनजी पुन्हा वायुरूपात आणणे
- राष्ट्रीय महामार्ग, सुवर्ण चतुर्भुज इत्यादींवर एलएनजी केंद्र उभारण्यास प्रोत्साहन देणे.
- नियामक सहाय्य उदा . केंद्रीय मोटार वाहन नियम , स्थिर आणि मोबाईल प्रेशर वेसल नियम , एलएनजी वाहन प्रकार चाचणी मानक, डिझेल- एलएनजी दुहेरी इंधन वाहन धोरण इत्यादीत सुधारणा सरकारने लागू केल्या आहेत.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 200.91 cr Total Vaccine doses  have been administered so far under Nationwide Vaccination Drive
- 29,12,855 doses administered in last 24 hours
- India's Active caseload currently stands at 1,48,881
- Active cases stand at 0.34%
- Recovery Rate currently at 98.46%
- 18,294 recoveries in the last 24 hours increases Total Recoveries to
- 4,31,50,434
- 21,566 new cases recorded in the last 24 hours
- Daily positivity rate 
- Weekly Positivity Rate 
- 87.11 cr Total Tests conducted so far; 5,07,360 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 21 जुलै 2022
आरोग्य मंत्रालयाची कोविड-19 घडामोडींवरील माहिती
आज सकाळी सात वाजता आलेल्या तात्पुरत्या अहवालानुसार, देशातील एकूण कोविड-19 प्रतिबंधक लसीकरण व्याप्तीने 200.91 कोटी मात्रांचा टप्पा पार केला आहे. 2,64,98,391 सत्रांच्या माध्यमातून हे साध्य करण्यात आले आहे. 12 ते 14 वयोगटातील किशोरांसाठी कोविड प्रतिबंधक लसीकरण मोहीम 16 मार्च 2022 रोजी सुरू करण्यात आली. आतापर्यंत 3.82 हून  अधिक किशोरांना पहिल्या डोसच्या मात्रा देण्यात आल्या आहेत. त्याचप्रमाणे, 18 ते 59 वयोगटातील लोकांना कोविड-19 खबरदारीची लसीची मात्रा देण्याची मोहीम 10 एप्रिल 2022 पासून सुरू झाली.
भारतातील एकूण उपचाराधीन रूग्णसंख्या सध्याच्या घडीला 1,48,881 आहे. उपचाराधीन रूग्ण संख्येची टक्केवारी देशाच्या एकूण पॉझिटिव्ह रूग्णांच्या तुलनेत 0.34 टक्के इतकी आहे. परिणामी, भारताचा कोरोनामुक्तीचा दर सध्याच्या घडीला 98.46 टक्के इतका आहे. गेल्या 24 तासांत, 18,294 रूग्ण कोरोनामुक्त झाले असून कोरोनामुक्त झालेल्यांची  आता 4,31,50,434 इतकी आहे.
गेल्या 24 तासांत, 21,566 नव्या रूग्णांची नोंद झाली आहे.
गेल्या 24 तासांत, एकूण 5,07,360 एकूण चाचण्या पार पाडल्या आहेत. आतापर्यंत, भारताने एकूण 87.11  कोटी हून अधिक चाचण्या घेतल्या आहेत. देशातील साप्ताहिक पॉझिटिव्हिटी दर सध्याच्या घडीला 4.50 टक्के इतका असून दैनंदिन सध्याच्या घडीला 4.25 टक्के इतका आहे.
इतर अपडेट्स :
- राज्ये/केंद्रशासित प्रदेशांकडे कोविड प्रतिबंधक लसीच्या न वापरलेल्या 8.32 कोटींहून मात्रा लसीकरणासाठी उपलब्ध आहेत.
महत्त्वाचे ट्विट्सN.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 106
श्रम आणि रोजगार मंत्रालय
शेतमजूर आणि ग्रामीण मजुरांसाठीचा अखिल भारतीय ग्राहक मूल्य निर्देशांक - जुलै, 2023
शेतमजूर आणि ग्रामीण मजुरांसाठीचा अखिल भारतीय ग्राहक मूल्य निर्देशांकाचा आकडा,  जुलै, 2023 मध्ये प्रत्येकी 19 अंकांनी वधारला आहे आणि तो अनुक्रमे 1215  आणि 1226  इतका झाला आहे. शेतमजूर आणि ग्रामीण मजूर यांच्या सामान्य निर्देशांकात अनुक्रमे 18.23 आणि 18.28 अंक इतकी वाढ होण्यामागे, प्रामुख्याने तांदूळ, गव्हाचे पीठ, डाळी, दूध, मासे-ताजे/वाळवलेले, गुळ, मिरची-हिरवी/वाळवलेली, हळद, लसूण, आले, कांदा, मिश्र मसाले, वांगी, टोमॅटो, दुधी इ. अन्नधान्य उत्पादनाच्या किमतीत झालेल्या वाढीचे प्रमुख योगदान आहे.
निर्देशांकातील वाढ राज्य निहाय बदलत असून, कृषी मजुरांच्या बाबतीत, 20 राज्यांमध्ये 1 ते 29 अंकांची वाढ नोंदवली गेली. तमिळनाडू राज्य 1420 गुणांसह निर्देशांकात अव्वल असून, सर्वात शेवटी 932 गुणांसह हिमाचल प्रदेश हे राज्य आहे.
ग्रामीण मजुरांच्या बाबतीत, 20 राज्यांमध्ये 9 ते 28 गुणांची वाढ नोंदवली गेली. 1407 गुणांसह तामिळनाडू राज्य निर्देशांकात अव्वल तर हिमाचल प्रदेश 993 गुणांसह सर्वात तळाशी आहे.
राज्यांमध्ये, कृषी मजुरांसाठीच्या ग्राहक मूल्य निर्देशांकात सर्वाधिक वाढ तामिळनाडूमध्ये  आणि ग्रामीण मजुरांसाठी तामिळनाडू आणि केरळमध्ये  झाली. ही वाढ प्रामुख्याने डाळी, मासे ताजे/वाळवलेले, मिरची-हिरवी/वाळवलेली, आले, कांदा, वांगी, टोमॅटो, दुधी इत्यादींच्या किमतीत वाढ झाल्यामुळे होती.
शेतमजुरांसाठीचा ग्राहक मूल्य निर्देशांक  आणि ग्रामीण मजुरांसाठीचा ग्राहक मूल्य निर्देशांक  यावर आधारित महागाईचा दर जुलै, 2023 मध्ये अनुक्रमे 7.43% आणि 7.26% इतका होता. जून 2023 मध्ये तो अनुक्रमे 6.31% आणि 6.16% इतका, तर मागील वर्षीच्या याच महिन्यात तो अनुक्रमे 6.60% & 6.82% इतका होता. त्याचप्रमाणे जुलै 2023 मध्ये अन्नधान्यावर आधारित महागाईचा दर अनुक्रमे 8.88% आणि 8.63% होता. जून 2023 मध्ये तो 7.03% and 6.70%, आणि गेल्या वर्षीच्या याच महिन्यात तो अनुक्रमे 5.38% आणि 5.44% इतका होता.
अखिल भारतीय ग्राहक मूल्य निर्देशांकाची आकडेवारी :
|
|
Group
|
|
Agricultural Labourers
|
|
Rural Labourers
|
|
|
|
June, 2023
|
|
July, 2023
|
|
June, 2023
|
|
July, 2023
|
|
General Index
|
|
1196
|
|
1215
|
|
1207
|
|
1226
|
|
Food
|
|
1126
|
|
1152
|
|
1131
|
|
1158
|
|
Pan, Supari, etc.
|
|
1986
|
|
1992
|
|
1996
|
|
2002
|
|
Fuel & Light
|
|
1304
|
|
1304
|
|
1296
|
|
1295
|
|
Clothing, Bedding &Footwear
|
|
1255
|
|
1258
|
|
1298
|
|
1302
|
|
Miscellaneous
|
|
1264
|
|
1266
|
|
1269
|
|
1271
ऑगस्ट 2023 साठी CPI – AL आणि RL 20 सप्टेंबर 2023 रोजी जाहीर होईल.
पंतप्रधान कार्यालय
हृदयनाथ मंगेशकर यांच्या धन्यवाद ट्विटचे पंतप्रधानांनी आदरपूर्वक आभार मानले
नवी दिल्ली, 29 सप्टेंबर 2022
पंतप्रधान नरेंद्र मोदी यांनी अयोध्येतील लता मंगेशकर चौकाचे उद्घाटन केल्याबद्दल स्व. लता मंगेशकर यांचे धाकटे बंधू हृदयनाथ मंगेशकर यांनी धन्यवाद देताना केलेल्या ट्विटचे आदरपूर्वक आभार मानले आहेत. लता दीदी भगवान श्री राम यांच्या निस्सीम भक्त होत्या आणि अयोध्येच्या पवित्र नगरीत त्यांच्या नावाने चौक असणे योग्यच आहे, अशी प्रतिक्रिया पंतप्रधानांनी दिली आहे.
हृदयनाथ मंगेशकर यांच्या ट्विटचा संदर्भ देत पंतप्रधानांनी ट्विट केले आहे;
"लता दीदी भगवान श्री राम यांच्या निस्सीम भक्त होत्या आणि अयोध्या या पवित्र नगरीत त्यांच्या नावाने चौक असणे अगदी योग्यच आहे."
S.Kane /S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
दूरसंचार आणि माहिती तंत्रज्ञान मंत्रालय
सी-डीओटीने, डीओटी आणि टीएसडीएसआयच्या संयुक्त विद्यमाने जागतिक आयओटी/एम2एम परिषदेचे केले आयोजन.
टेलिमॅटिक्स विकास केन्द्राने  केन्द्र सरकारच्या दूरसंचार विभाग  आणि भारतीय दूरसंचार मानक विकास संस्था  यांच्या संयुक्त विद्यमाने जागतिक आयओटी/एम2एम परिषदेचे आयोजन केले आहे. याची सुरुवात काल झाली.
प्रमाणित पद्धतीने अंमलबजावणी करत आयओटी/एम2एम परिसंस्थेचा विकास साधणे यावर परिषेदेचा मुख्य भर आहे.
संशोधन आणि विकास, शैक्षणिक, सरकार, उद्योग, स्टार्ट-अप्स, जागतिक दूरसंचार संघटना आणि मानक विकास संस्था यातील आयओटी/एम2एम परिसंस्थेच्या प्रमुख भागधारकांमध्ये व्यापक सहकार्यासाठी एक समन्वयात्मक चौकट विकसित करणे हे परिषदेचे उद्दिष्ट आहे. यामुळे विविध क्षेत्रांतील व्यापक कामकाजासाठी नाविन्यपूर्ण, प्रमाणित आणि आंतरकार्यात्मक आयओटी/एम2एम उपायांचा जलद विकास अधिक सुलभ होईल. 5जी च्या उदयामुळे, कृत्रिम बुद्धीमत्ता आणि आयओटी/एम2एम आधारित स्वयंचलित उपायांच्या वाढीला चांगलीच गती मिळाली आहे. यामुळे जग, तंत्रज्ञान क्रांतीचे नवीन युग अनुभवत आहे.
देशभरात स्मार्ट शहरे निर्माण करण्याच्या सरकारच्या महत्त्वाकांक्षी ध्येयाच्या पार्श्वभूमीवरही या परिषदेला अधिक महत्त्व आहे.
डिजिटल दूरसंचार आयोगाचे अध्यक्ष आणि सचिव  के राजारामन यांनी कार्यशाळेचे उद्घाटन आणि बीजभाषण केले. ग्रामीण आणि निमशहरी भागातील विशिष्ट गरजा पूर्ण करण्यासाठी तंत्रज्ञान क्षेत्रातील उद्योग, स्टार्टअप्स, नवसंशोधक यांनी सर्व-समावेशक तंत्रज्ञान मानकांच्या उत्क्रांतीसाठी सक्रियपणे एकत्र काम करावे असे आवाहन त्यांनी केले.
अनेक स्टार्टअप्स, शैक्षणिक संस्था आणि उद्योग आपले आयओटी/एम2एम संदर्भातील नवोन्मेषी उपायाचे सादरीकरण इथे करत आहेत.
अर्थ मंत्रालय
‘हर घर, नल से जल’ योजनेसाठी 60,000 कोटी रुपयांची तरतूद; 3.8 कोटी घरांना लाभ मिळणार
पीएम आवास योजने अंतर्गत 48,000 कोटी रुपये खर्चाच्या नियोजनाद्वारे 80 लाख घरे बांधण्यात येणार
उत्तरेकडच्या सीमावर्ती भागातील गावांचा वायब्रंट व्हिलेजेस कार्यक्रमांतर्गत विकास करणार
सतत मागे राहणाऱ्या तालुक्यांवर आकांक्षी जिल्हा कार्यक्रमांतर्गत भर देणार
नवी दिल्ली, 1 फेब्रुवारी 2022
हर घर नल से जल योजनेअंतर्गत 2022- मध्ये 3.8 कोटी कुटुंबांना समाविष्ट करण्यासाठी 60 हजार कोटी रुपयांची तरतूद करण्यात आली आहे, असे आज संसदेत केंद्रीय अर्थ आणि कॉर्पोरेट व्यवहारमंत्री, श्रीमती निर्मला सीतारामन यांनी केंद्रीय अर्थसंकल्प 2022-23 सादर करताना सांगितले. 2014 पासून सरकारने नागरिकांच्या, विशेषतः गरीब आणि दलितांच्या सक्षमीकरणावर लक्ष केंद्रित केले आहे. त्यासाठी केलेल्या उपाययोजनांमध्ये घरे, वीज, स्वयंपाकाचा गॅस, पाणीपुरवठा अशा अनेक कार्यक्रमांचा समावेश आहे, अशी माहिती त्यांनी दिली. सध्या 8.7 कोटी कुटुंबांना 'हर घर, नल से जल' अंतर्गत लाभ देण्यात येत आहे. त्यापैकी 5.5 कोटी कुटुंबांना गेल्या दोन वर्षांत नळाचे पाणी पुरवण्यात आले आहे.
प्रधानमंत्री आवास योजना
निर्मला सीतारामन यांनी 2022-23 या आर्थिक वर्षात प्रधानमंत्री आवास योजनेच्या ग्रामीण आणि शहरी अशा दोन्ही क्षेत्रात निवड करण्यात आलेल्या पात्र लाभार्थ्यांसाठी 80 लाख घरे बांधण्यासाठी 48 हजार कोटी रुपयांची तरतूद करत असल्याची देखील घोषणा केली. शहरी भागातील मध्यमवर्गीय आणि आर्थिक दुर्बल घटकांना परवडणारी घरे उपलब्ध करून देण्यासाठी भूसंपादन आणि बांधकाम मंजुरीविषयक वेळ कमी करण्यासाठी केंद्र सरकार राज्य सरकारांशी समन्वय राखून काम करेल. मध्यस्थीचा खर्च कमी करण्याबरोबरच भांडवल उभारणीत वाढ करण्यासाठी सरकार आर्थिक क्षेत्रातील नियामकांसोबत काम करेल.
वायब्रंट व्हिलेज कार्यक्रम
नवीन व्हायब्रंट व्हिलेज कार्यक्रमांतर्गत उत्तरेकडच्या सीमावर्ती गावांना समाविष्ट करण्याचा प्रस्ताव अर्थमंत्र्यांनी मांडला. “विरळ लोकसंख्या, मर्यादित कनेक्टिव्हिटी आणि पायाभूत सुविधा असलेली सीमावर्ती गावे अनेकदा विकासाच्या फायद्यांपासून वंचित राहतात. उत्तरेकडील अशा सीमावर्ती गावांना या कार्यक्रमात समाविष्ट करण्यात येईल. या कार्यक्रमांतर्गत गावातील पायाभूत सुविधांचे बांधकाम, गृहनिर्माण, पर्यटन केंद्रे, रस्ते जोडणी, विकेंद्रित नवीकरणीय ऊर्जेची तरतूद, दूरदर्शन आणि शैक्षणिक वाहिन्यांसाठी डीटीएच सुविधा आणि रोजगार निर्मितीसाठी पाठबळ यांचा समावेश असेल. या उपक्रमांसाठी अतिरिक्त निधी दिला जाणार आहे.
महत्वाकांक्षी गट कार्यक्रम
महत्वाकांक्षी जिल्हा कार्यक्रमांतर्गत ज्या गटांनी प्रमुख क्षेत्रात पुरेशी प्रगती केलेली नाही, अशा गटांवर भर देण्यात येईल, अशी घोषणा अर्थमंत्र्यांनी आपल्या भाषणात केली. 2022-23 मध्ये महत्वाकांक्षी जिल्हा कार्यक्रमात अशा तालुक्यांवर जास्त लक्ष पुरवण्यात येईल, असे अर्थमंत्र्यांनी सांगितले.
M.Iyengar/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रसायन आणि खते मंत्रालय
देशांतर्गत उत्पादन वाढविण्यासाठी सरकारने सातत्याने केलेल्या प्रयत्नांमुळे देशभरातील कोविड-19 उपचाराच्या औषधांचा पुरवठा-मागणी यांचे संतुलन झाले आहे
रेमडेसिव्हिरच्या उत्पादनात दहा पट वाढ
राज्ये / केंद्रशासित प्रदेश आणि केंद्रीय संस्थांना दिनांक 11 मे - 30 मे 2021या कालावधीत अॅम्फोटेरिसिन बी च्या 2,70,060 कुप्या वितरीत
नवी दिल्ली, 1 जून 2021
केंद्रीय मंत्री श्री. डी.व्ही. सदानंद गौडा म्हणाले की, देशांतर्गत उत्पादन वाढविण्यासाठी सरकारने सातत्याने केलेल्या प्रयत्नांमुळे देशभरातील कोविड उपचाराच्या औषधांचा पुरवठा-मागणी यांचे संतुलन झाले आहे.
केंद्रीय मंत्र्यांनी सांगितले, की 21 एप्रिल ते 30 मे 2021 या कालावधीत एकूण 98. 87 लाख रेमडेसव्हिरच्या कुप्या राज्ये, केंद्रशासित प्रदेश आणि केंद्रीय संस्थांना देण्यात आल्या आहेत. मागणीच्या तुलनेत रेमडेसव्हिरच्या उत्पादनात दहा पटीने वाढ झाली आहे. या वेगाने झालेल्या उत्पादनामुळे आम्ही जून अखेरपर्यंत 91 लाख कुप्यांचा पुरवठा करण्याचा विचार करीत आहोत, असेही ते पुढे म्हणाले. त्यांनी पुढे अशी माहिती दिली, की सिप्ला या कंपनीने एप्रिल 25-30 मे 2021 पर्यंत टोसिलीझुमॅबच्या 400 मिलीग्रामच्या 11,000 कुप्या आणि 80 मिलीग्रामच्या 50,000 कुप्या आयात केल्या आहेत. याव्यतिरिक्त, आरोग्य आणि कुटुंब कल्याण मंत्रालयाने मे महिन्यामध्ये देणगीच्या माध्यमातून 400 मिलीग्रामच्या 1002 कुप्या आणि 80 मिलीग्रामच्या 50,024 कुप्या प्राप्त केल्या आहेत. याशिवाय 80 मिलीग्रामच्या 20,000 कुप्या आणि 200 मिलीग्रामच्या 1000 कुप्या येत्या जून महिन्यात येणार आहेत, असेही त्यांनी सांगितले.
दिनांक 11 मे ते 30 मे 2021 पर्यंत अॅम्फोटेरिसिन बी च्या सुमारे 2,70,060 कुप्या राज्य / केंद्रशासित प्रदेश आणि केंद्रीय संस्थांना वितरीत केल्या गेल्या असल्याची,माहिती श्री गौडा यांनी दिली आहे. मे महिन्यात उत्पादकांनी राज्यांकडे सुपूर्द केलेल्या 81,651 कुप्यांच्या पुरवठ्याव्यतिरिक्त हा पुरवठा झाला आहे.M.Chopade/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
युवा व्यवहार आणि क्रीडा मंत्रालय
पॅरालिम्पिक रौप्य पदक विजेता योगेश कथुनिया यांनी बिहारमध्ये पंतप्रधान मोदींच्या ‘मीट द चॅम्पियन्स’ उपक्रमाला केली सुरुवात, आंतरराष्ट्रीय महिला दिनानिमित्त पाटण्याच्या स्थानिक मुलींच्या सर्व शाळांना दिली भेट
नवी दिल्ली, 8 मार्च 2022
पॅरालिम्पिक रौप्य पदक विजेता योगेश कथुनिया यांनी मंगळवार, 8 मार्च रोजी पाटणाच्या मुलींच्या सरकारी वरिष्ठ माध्यमिक शाळेला भेट दिली आणि देशाच्या पूर्वेकडील भागात संतुलित आहार आणि तंदुरुस्तीच्या महत्त्वाबद्दल विद्यार्थ्यांमध्ये जागरूकता निर्माण करण्यासाठी पंतप्रधान मोदी यांनी सुचवलेल्या शाळा भेट मोहिमेला सुरुवात केली. मीट द चॅम्पियन्स, टोकियो 2020 ऑलिंपियन्स या कार्यक्रमाचा एक भाग म्हणून ऑलिपिंक विजेते देशभरातील शाळांना भेट देत आहेत.
योगेश यांनी याप्रसंगी उपस्थित असलेल्या सर्वांना आंतरराष्ट्रीय महिला दिनाच्या खूप खूप शुभेच्छा दिल्या. योगेश यांच्या बालपणी त्यांना बरे करण्यात त्यांच्या आईने मोठी भूमिका बजावली होती, त्याची आठवण काढत ते म्हणाले, “ती नेहमीच माझ्या पाठीशी राहिली आहे आणि मला नेहमीच पाठिंबा दिला आहे. त्यामुळे मी विशेषत: हा महिला दिन तिला समर्पित करतो.”
त्यानंतर त्यांनी आपल्या पॅरालिम्पिक प्रवासाबद्दल सांगितले. “माझ्यासाठी हा प्रवास 2017 मध्ये सुरू झाला असला तरी, याच खेळात कारकीर्द घडवायची आहे हे मला लगेच समजले आणि तेव्हापासून मी स्वतःला पूर्णपणे या खेळासाठी समर्पित केले" असे ते म्हणाले.
मीट द चॅम्पियन्सचा उपक्रम हा सरकारच्या ‘स्वातंत्र्याच्या अमृत महोत्सवाचा’ एक भाग आहे. डिसेंबर 2021 मध्ये ऑलिम्पिक सुवर्णपदक विजेता नीरज चोप्रा यांनी या उपक्रमाची सुरुवात केली होती.
आत्तापर्यंत 9 ऑलिंपिक खेळाडू आणि पॅरालिम्पिक खेळाडूंनी गेल्या काही महिन्यांत 600 हून अधिक शाळांच्या विद्यार्थी प्रतिनिधींना भेट दिली आणि त्यांचे जीवन अनुभव, धडे, योग्य आहार कसा घ्यावा याबद्दलची माहिती दिली तसेच शालेय विद्यार्थ्यांना प्रेरणादायी प्रोत्साहन दिले आहे.
पाटणा येथे योगेश यांच्या कार्यक्रमादरम्यान, राज्य शिक्षण मंडळाने विविध शाळांमधील दिव्यांग विद्यार्थ्यांना आमंत्रित केले, जेणेकरुन विद्यार्थ्यांशी योगेश संवाद साधू शकतील आणि त्यांना खेळासाठी प्रवृत्त करू शकतील.
समतोल आहार प्रत्येकासाठी कसा महत्त्वाचा आहे याविषयी योगेश यांनी मार्गदर्शन केले. "आपल्याला सर्व अन्नपदार्थांची गरज आहे, अगदी साखरसुद्धा, पण योग्य प्रमाणात आणि योग्य अन्नपदार्थातून. जंक फूडमधून देखील तुम्हाला प्रथिने आणि कार्बोहायड्रेट्स मिळतात, परंतु त्यामध्ये वाईट मेदाचे  प्रमाणही जास्त असते जे तुम्ही टाळायला हवे. त्यामुळे तुमच्या प्रथिने आणि कार्बोहायड्रेट्सच्या स्रोतासाठी योग्य अन्नपदार्थ शोधणे महत्त्वाचे आहे."
स्थानिक विद्यार्थ्यांशी संवाद साधल्यानंतर योगेश तिथे उपस्थित विद्यार्थ्यांसोबत व्हॉलीबॉलही खेळले आणि खेळाडूंच्या पुढील पिढीला सर्व प्रकारचे खेळ खेळण्याची प्रेरणा दिली.
युवा व्यवहार आणि क्रीडा मंत्रालय तसेच शिक्षण मंत्रालय यांच्या संयुक्त विद्यमाने ही अनोखी शाळा भेट मोहीम आयोजित केली जात आहे. टोकियो ऑलिम्पिक आणि पॅरालिम्पिक खेळांमध्ये भारताच्या प्रचंड यशानंतर हा उपक्रम सुरू झाला. पंतप्रधान मोदी यांनी खेळाडूंशी संवाद साधताना त्यांना 75 शाळांना भेट देण्याची आणि संतुलित आहार आणि तंदुरुस्तीचे महत्त्व सांगण्याची विनंती केली होती.R.Aghor/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
नवीन आणि नवीकरणीय ऊर्जा मंत्रालय
ऊर्जा आणि नवीन व नवीकरणीय ऊर्जा राज्यमंत्री  आर. के. सिंह यांनी ऊर्जा प्रवेश विस्तारण्यासाठी अभिनव पद्धतींचे आवाहन केले
संयुक्त राष्ट्राच्या ऊर्जा संबंधी उच्चस्तरीय संवाद 2021 ने भारताला संपूर्ण जगाबरोबर अनुभव सामायिक करण्याची संधी दिली -आर. के. सिंग
नवी दिल्ली, 22 जून 2021
ऊर्जा आणि नवीन व नवीकरणीय ऊर्जा आणि कौशल्य विकास आणि उद्योजकता राज्यमंत्री  आर. के. सिंह म्हणाले की भारताच्या ऊर्जा सुगम्यता आणि ऊर्जा संक्रमणाच्या अनुभवांमधून शिकण्यासारखे खूप काही आहे ज्याचा फायदा इतर देशांना त्यांच्या उर्जा उद्दिष्टांमध्ये प्रगती करण्यासाठी आणि हवामान बदलाबाबत प्रभावी कारवाई करण्यासाठी होऊ शकेल. ऊर्जा संबंधी संयुक्त राष्ट्र उच्चस्तरीय संवाद 2021 भारताला हे अनुभव संपूर्ण जगाबरोबर सामायिक करण्याची संधी देतो. "संयुक्त राष्ट्राच्या ऊर्जा संबंधी उच्चस्तरीय संवाद 2021 च्या ऊर्जा संक्रमण संकल्पनेसाठी जागतिक नेतृत्व म्हणून भारताची भूमिका" या विषयावर व्हर्च्युअल पूर्वावलोकन पत्रकार परिषदेत ते आज माध्यमांना संबोधित करत होते.
आर. के. सिंह म्हणाले की, सर्वांसाठी परवडणारी, विश्वासार्ह, शाश्वत आणि आधुनिक उर्जा  प्रवेश सुनिश्चित करण्याच्या जागतिक उद्दिष्टाला अवघ्या दहा वर्षांचा अवधी शिल्लक असून मजबूत राजकीय वचनबद्धतेची आणि ऊर्जेच्या उपलब्धतेचा विस्तार, नवीकरणीय उर्जेला चालना आणि ऊर्जा कार्यक्षमता वाढवण्यासाठी अभिनव पद्धतींची गरज आहे.
त्यांनी इतर सर्व देशांना, विशेषत: विशेषाधिकार असणार्या देशांना न्याय्य, सर्वसमावेशक आणि समान अशा जागतिक उर्जा संक्रमणाला पाठिंबा देण्यासाठी महत्त्वाकांक्षेसह काम करण्याचे आवाहन केले.
सिंह यांनी माहिती दिली की भारत 2030 पर्यंत 450 गिगावॅट नवीकरणीय उर्जा क्षमतेच्या लक्ष्यानुसार पुढील ऊर्जा योजनेला अंतिम रूप देईल, ज्यात सौर, पवन आणि जैव-ऊर्जा; साठवणूक व्यवस्था, ग्रीन हायड्रोजन आणि आंतरराष्ट्रीय सौर आघाडीच्या माध्यमातून आंतरराष्ट्रीय सहकार्य यावर भर दिला जाईल. भारताकडून तयार केल्या जात असलेल्या एनर्जी कॉम्पॅक्टच्या स्वरूपाबाबत त्यांनी माहिती दिली.
सप्टेंबर 2021 मध्ये न्यूयॉर्कमध्ये संयुक्त राष्ट्रच्या सरचिटणीसांकडून चर्चा आयोजित केल्याबद्दल त्यांनी स्वागत केले आणि जागतिक नेतृत्वाची भूमिका बजावत असताना ऊर्जा संक्रमणाच्या संकल्पनेला चालना देण्यासाठी जागतिक प्रयत्नांचा भाग म्हणून भारताने यापूर्वी हाती घेतलेले उपक्रम आणि भविष्यातील योजनांची माहिती दिली.
सप्टेंबरमध्ये होणाऱ्या संवादांच्या तयारीच्या प्रक्रियेचा एक भाग म्हणून भारत काही महत्त्वाच्या कार्यक्रमात सहभागी होणार आहे. या संकल्पनेसाठी अन्य देशांबरोबर 23 जून 2021 रोजी भारत ऊर्जा संक्रमणासाठी मंत्रीस्तरीय मंचाचे सह-यजमानपद भूषवेल. मंत्रीस्तरीय मंचाच्या बैठकीच्या अनुषंगाने भारत 24 जून 2021 रोजी भारतीय वेळेनुसार रात्री नऊ वाजता "नागरिक केंद्री ऊर्जा संक्रमणाला गती" या कार्यक्रमाचे आयोजन करत आहे. 7 जुलै 2021 रोजी भारत आंतरराष्ट्रीय सौर आघाडीच्या सहकार्याने “नवीकरणीय उर्जा आणि शाश्वत ऊर्जा क्षेत्रात महिला” या विषयावर वेबिनार आयोजित करणार आहे.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
भारतीय स्पर्धा आयोग
श्रेम InvIT यांच्याकडून दिलीप बिल्डकॉन लिमिटेड आणि त्यांच्या सहयोगींकडे असलेल्या दहा रस्ते पायाभूत सुविधा प्रकल्पातील भागभांडवलाच्या संपादनाला भारतीय स्पर्धा आयोगाची मंजूरी
श्रेम इनव्हिटद्वारे  दिलीप बिल्डकॉन लिमिटेड  आणि त्यांच्या सहयोगींकडे असलेल्या दहा रस्ते पायाभूत सुविधा प्रकल्पातील  भागभांडवलाच्या संपादनाला भारतीय स्पर्धा आयोगाने काल मंजूरी दिली. स्पर्धा कायदा, 2002 च्या कलम 31 अंतर्गत ही मान्यता दिली आहे.
प्रस्तावित संयोजनामध्ये लक्ष्य एसपीव्ही मधील 100% भागभांडवलाचे अधिग्रहण समाविष्ट आहे. यामध्ये श्रेम इनव्हिटच्या काही युनिट्सचा डीबीएल आणि त्याच्या सहयोगींना संपादनासाठी विचारात घेतलेला मुद्दा देखील समाविष्ट आहे.
श्रेम इनव्हिट  हा भारतीय न्यास कायदा, 1882 अंतर्गत आणि सेबीकडे InvIT नियमावली 2014 अंतर्गत नोंदणीकृत न्यास आहे. पायाभूत सुविधा गुंतवणूक प्रक्रीया पुढे नेण्याच्या उद्देशाने त्याची स्थापना करण्यात आली आहे.
लक्ष्यित एसपीव्हीएस, कर्नाटक, झारखंड, आंध्र प्रदेश, महाराष्ट्र, ओदिशा, मध्य प्रदेश आणि छत्तीसगड राज्यात रस्ते प्रकल्प हाती घेत आहेत. विशिष्ट रस्ते प्रकल्प विकसित करण्याच्या उद्देशाने त्यांचा समावेश केला आहे.
डिबीएल, रस्ते आणि महामार्गांचे बांधकाम, संचालन आणि देखभाल या व्यवसायात कार्यरत आहे. डिबीएल एक ईपीसी कंत्राटदार म्हणून सरकारच्या स्पर्धात्मक बोली प्रक्रियेद्वारे रस्ते प्रकल्प मिळवते.
पंतप्रधान कार्यालय
पंतप्रधानांनी टाइम्स ग्रुपच्या अध्यक्ष श्रीमती इंदू जैन यांच्या निधनाबद्दल व्यक्त केला शोक
नवी दिल्ली, 13 मे 2021
पंतप्रधान नरेंद्र मोदी यांनी टाइम्स ग्रुपच्या अध्यक्ष श्रीमती इंदू जैन जी यांच्या निधनाबद्दल शोक व्यक्त केला आहे.
आपल्या ट्विटर संदेशात मोदी म्हणालेः "टाईम्स ग्रुपच्या अध्यक्ष, श्रीमती इंदू जैन जी यांच्या निधनामुळे मला दु: ख झाले आहे. त्यांचे समाजसेवी उपक्रम, भारताच्या प्रगतीबद्दल असलेली जिद्द आणि आपल्या संस्कृतीबद्दल असलेली आस्था, यांसाठी त्यांचे सदैव स्मरण केले जाईल. मला त्यांच्याशी झालेल्या संवादांचे स्मरण झाले. त्यांच्या कुटुंबीयांप्रती मी माझ्या संवेदना व्यक्त करतो,ओम शांती. "S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सामाजिक न्याय आणि सबलीकरण मंत्रालय
यूडीआयडी कार्ड असलेल्या दिव्यांगांना एक जानेवारी 2023 पासून डीईपीडब्ल्यूडी अंतर्गत राष्ट्रीय संस्था/सीआरसी मध्ये नोंदणी/निदान/उपचार शुल्क माफ केले जाईल
ज्यांच्याकडे दिव्यांग असल्याचे प्रमाणपत्र आहे, आणि ज्यांनी यूडीआयडी पोर्टलवर नोंदणी केली आहे, अशा दिव्यांग व्यक्तींना त्यांचे अपंगत्व कितीही प्रमाणात असले तरीही हा लाभ मिळू शकेल.
अशा उपक्रमामुळे इतर सरकारी संस्थांनाही, दिव्यांग व्यक्तींची नोंदणी यूडीआयडी कार्डवर करण्याचा मार्ग मोकळा होईल- केंद्रीय सामाजिक न्याय आणि सक्षमीकरण मंत्री विरेन्द्र कुमार
सर्व प्रकारचे दिव्यांगत्व असलेल्या व्यक्तींचे जीवनमान सुकर व्हावे, यासाठी त्यांना मदत करण्याच्या हेतूने, दिव्यांग सक्षमीकरण विभागाची स्थापना करण्यात आली आहे. तसेच, या क्षेत्रातील व्यावसायिकांचे शिक्षण/पुनर्वसन कौशल्य सुधारण्यासाठी हा विभाग सातत्याने प्रयत्न करत असून या दिशेने, अनेक पावले आणि निर्णय घेण्यात आले आहेत.
दिव्यांग सक्षमीकरण विभागाच्या अखत्यारीतील सर्व राष्ट्रीय संस्था  आणि संयुक्त प्रादेशिक केंद्रांमधे   यूडीआयडी कार्ड धारक दिव्यांगांना नोंदणी/निदान/उपचार यासाठी लागणारे शुल्क, एक जानेवारी 2023 पासून माफ करण्याचा निर्णय विभागाने घेतला आहे. तसेच, ज्यांच्याकडे दिव्यांग प्रमाणपत्र आहे, आणि त्यांनी यूडीआयडीसाठी नोंदणी केली आहे, अशा सर्वांनाही-त्यांचे अपंगत्व प्रमाण कितीही असले तरी- या सवलतीचा लाभ मिळू शकेल.
याशिवाय, एनआय/सीआरसी मधील विविध अभ्यासक्रमांच्या विद्यार्थ्यांसाठी, जे यूडीआयडी कार्डधारक आहेत, तसेच ज्यांच्याकडे अपंगत्व प्रमाणपत्र आहे आणि ज्यांनी यूडीआयडी पोर्टलवर नावनोंदणी केली आहे त्यांच्यासाठीही, अपंगत्वाची टक्केवारी विचारात न घेता पूर्ण अभ्यासक्रम शुल्क माफ केले जाईल. ही सवलत 2022-23 या वर्षातील विद्यार्थ्यांसाठी  लागू असेल.
त्यासह, प्रत्येक राष्ट्रीय संस्था आणि संयुक्त प्रादेशिक केंद्रांना दिव्यांग व्यक्तीला यूडीआयडी अर्ज दाखल करण्यात मदत करण्यासाठी आणि शनिवार आणि रविवारी सर्व व्यक्तींना उपचार सुविधा उपलब्ध करून देण्यासाठी एक समर्पित काउंटर ठेवण्याची सूचनाही देण्यात आली आहे.
या उपक्रमाची प्रशंसा करताना विरेन्द्र सिंह म्हणाले की, अशा उपक्रमामुळे इतर सरकारी संस्थांना दिव्यांग व्यक्तींना मिळणाऱ्या फायद्यांसह यूडीआयडी कार्ड लिंक करण्याचा मार्ग मोकळा होईल.